UZNESENIA

Miestneho zastupiteľstva
mestskej časti Bratislava-Petržalka

zo dňa 28. októbra 2008

(253 – 270)

	Poslanci Miestneho zastupiteľstva mestskej časti Bratislava-Petržalka na svojom 
21. zasadnutí prerokovali:

1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.9.2008
2.	Návrh na schválenie finančných prostriedkov na odstránenie reklamovaných závad v bytovom dome na Gercenovej ul. 7
3.	Návrh na zriadenie triedy v MŠ Ševčenkova č. 35, Bratislava 
4.	Návrh na úpravu rozpočtu mestskej časti Bratislava-Petržalka v roku 2008 
5.	Návrh Všeobecne záväzného nariadenia mestskej časti Bratislava-Petržalka, ktorým sa vydáva Návštevný poriadok pre revitalizované verejné detské ihriská
6.	Informáciu o VDI určených na revitalizáciu v roku 2009
7.	Žiadosti o odpustenie poplatkov z omeškania úhrady nájomného a plnení poskytovaných s užívaním bytu
8.	Návrh na prevod vlastníctva nebytového priestoru v správe mestskej časti Bratislava-Petržalka
9.	Návrh opravy komunikačnej terasy Rovniankova ul. č. 12 – 16
9A. Informáciu o obstarávaní zmien a doplnkov územného plánu hlavného mesta SR Bratislavy
10.	Návrh na zloženie výberových komisií na miesta vedúcich oddelení miestneho úradu
11.	Návrh Dodatku č. 2 „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ – doplnenie názvu a znenia článku V. ods. 6, 7 a doplnenie Prílohy 1
12.	Návrh na doplnenie Poriadku odmeňovania zamestnancov mestskej časti Bratislava-Petržalka – doplnenie druhej časti Príplatky o „Sobáše mimo úradne určenej miestnosti
13.	Správu z kontroly vybavovania sťažností a petícií za obdobie od 01. januára 2008 do 30. júna 2008 príslušnými oddeleniami Miestneho úradu mestskej časti Bratislava-Petržalka
14.	Správu z mimoriadnej kontroly evidencie a používania finančných prostriedkov osobitného príjemcu na oddelení sociálnych vecí Miestneho úradu mestskej časti Bratislava-Petržalka 
15.	Návrh na priznanie mimoriadnej odmeny predsedovi komisie ÚPVaD poslancovi Ing. Ľudovítovi Augustínovi
16.	Rôzne
A.	 Informovanie poslancov o rokovaniach komisií miestneho zastupiteľstva
B.	 Návrh na znovuosadenie sochy Oľgy Trebitschovej od autora A. Rigeleho v mestskej časti Bratislava-Petržalka

Materiál stiahnutý z rokovania: 
Návrh na priznanie odmeny Ing. Miroslavovi Skovajsovi, miestnemu kontrolórovi za III. štvrťrok 2008
----------

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 30.9.2008____________________________________________

Uznesenie č. 253

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 30.9.2008	

Hlasovanie: prítomných 35, za 35, proti 0, zdržal sa 0.
----------

2.	Návrh na schválenie finančných prostriedkov na odstránenie reklamovaných vád v bytovom dome na Gercenovej ul. 8________________________________________

Uznesenie č. 254

Miestne zastupiteľstvo mestskej časti Bratislava-Petržalka

s ch v a ľ u j e

finančné prostriedky na odstránenie reklamovaných vád v bytovom dome na Gercenovej č. 8 v byte p. Mišenku vo výške 42 000,- Sk a v byte p. Škarbovej podľa znaleckého posudku do výšky max. 200 000,- Sk z bežných výdavkov riešených navŕšením rozpočtu Mestskej časti Bratislava-Petržalka z položky miestnych daní s podmienkou, že uvedení vlastníci si nebudú uplatňovať ďalšie nároky voči mestskej časti Bratislava-Petržalka.
	
Hlasovanie: prítomných 35, za 34, proti 0, zdržal sa 1.
----------

3.	Návrh na zriadenie triedy v Materskej škole Ševčenkova č. 35, Bratislava 

Uznesenie č. 255

Miestne zastupiteľstvo mestskej časti Bratislava-Petržalka

s ch v a ľ u j e

zriadenie triedy v Materskej škole Ševčenkova 35 od 1. novembra 2008.
	
Hlasovanie: prítomných 35, za 23, proti 3, zdržali sa 9.
----------

4.	Návrh na úpravu rozpočtu mestskej časti Bratislava-Petržalka v roku 2008

Uznesenie č. 256

Miestne zastupiteľstvo mestskej časti Bratislava-Petržalka

s ch v a ľ u j e

a) úpravu rozpočtu mestskej časti Bratislava-Petržalka na rok 2008 s navýšením bežných príjmov o 5 657 tis. Sk, bežných výdavkov o 2 626 tis. Sk a kapitálových výdavkov o 3 031 tis. Sk so schválenými úpravami:
1. Zakúpenie len 5 upgradov licencií Auto Cad a použitie ušetrených finančných prostriedkov nasledovne:
-	50 tis. Sk ako bežný výdavok na výmenu hygienických zariadení v MŠ Turnianska 
č. 6 z dôvodu ukončenia životnosti týchto zariadení
-	150 tis. Sk ako bežný výdavok na sociálnu vianočnú dávku pre sociálne slabé rodiny 136 tis. Sk ako bežný výdavok na vybavenie škôl učebnými pomôckami
2.	Prerozdelenie 840 tis. Sk na vybavenie a obnovu kuchynských zariadení v základných školách nasledovne: 2x chladnička 450 l, 2x kombinovaný sporák, 6x elektrická panvica, 1x univerzálny robot

b)	presun finančných prostriedkov vo výške 185 tis. Sk z účelovej kapitálovej dotácie na rekonštrukciu strechy na ZŠ Nobelovo nám. č. 6 na nákup 1 ks veľkokapacitnej umývačky riadu a 1 ks škrabky.

Hlasovanie: prítomných 37, za 37, proti 0, zdržal sa 0.
----------

5.	Návrh Všeobecne záväzného nariadenia mestskej časti Bratislava-Petržalka, ktorým sa vydáva Návštevný poriadok pre revitalizované verejné detské ihriská__________

Uznesenie č. 257

Miestne zastupiteľstvo mestskej časti Bratislava-Petržalka

s a   u z n á š a

na Všeobecne záväznom nariadení mestskej časti Bratislava-Petržalka, ktorým sa vydáva Návštevný poriadok pre revitalizované detské ihriská.
	
Hlasovanie: prítomných 37, za 37, proti 0, zdržal sa 0.
----------
6.	Informácia o verejných detských ihriskách ihriskách určených na revitalizáciu v roku 2009____________________________________________________________

Uznesenie č. 258

Miestne zastupiteľstvo mestskej časti Bratislava-Petržalka

b e r i e   n a   v e d o m i e

informáciu o verejných detských ihriskách určených na revitalizáciu v r. 2009

z r i a ď u j e

5-člennú komisiu poslancov na dohľad nad revitalizáciou verejných detských ihrísk v r. 2009. Personálne obsadenie komisie bude schválené na zasadnutí miestneho zastupiteľstva v mesiaci november 2008

u k l a d á

prednostovi miestneho úradu
rozšíriť tabuľku „Zoznam VDI v Petržalke určených na revitalizáciu v r. 2009“ o predpokladané náklady na obnovu s vyčíslením finančných prostriedkov na jednotlivé položky.
	
Hlasovanie: prítomných 36, za 36, proti 0, zdržal sa 0.
----------

7.	Žiadosti o odpustenie poplatkov z omeškania úhrady nájomného a plnení poskytovaných s užívaním bytu___________________________________________

Uznesenie č. 259

Miestne zastupiteľstvo mestskej časti Bratislava-Petržalka

1. n e s ch v a ľ u j e

odpustenie poplatkov z omeškania úhrady nájomného a plnení poskytovaných s užívaním bytu žiadateľovi p. Miroslavovi Sahulovi, Bohrova 5, byt č. 80 

ž i a d a

starostu mestskej časti,
aby s p. Miroslavom Sahulom uzatvoril zmluvu o nájme bytu na dobu neurčitú po zaplatení dlhu

2. n e s ch v a ľ u j e

odpustenie poplatkov z omeškania úhrady nájomného a plnení poskytovaných s užívaním bytu žiadateľom:
p. Ivanovi Bednárikovi, Haanova 15, byt č. 30
p. Oľge Luchavovej, Nám. Hraničiarov 29, byt č. 2
p. Václavovi Ružičkovi, Jasovská 15, byt č. 43
p. Alžbete Ursínyovej, Strečnianska 16, byt č. 18
p. Ingrid Zemánkovej, Mlynarovičova 20, byt č. 87.

Hlasovanie: prítomných 33, za 32, proti 1, zdržal sa 0.
----------
8.	Návrh na prevod vlastníctva nebytového priestoru (obchodno-prevádzkový priestor) v správe mestskej časti Bratislava-Petržalka________________________

Uznesenie č. 260

Miestne zastupiteľstvo mestskej časti Bratislava-Petržalka

s ch v a ľ u j e

odpredaj obchodno-prevádzkového priestoru na Rovniankovej 15 v Bratislave o ploche 347,78 m2 spoločnosti Gabriela shop, s.r.o. Rovniankova 15, 851 02 Bratislava za cenu 12 5000,- Sk/m2, t.j. 4 347 250,- Sk a za cenu pozemku 1 500,- Sk/m2, t.j. 63 900,- Sk s podmienkami:
1.	Kúpna zmluva bude kupujúcim podpísaná do 60 dní od schválenia v Miestnom zastupiteľstve mestskej časti Bratislava-Petržalka. V prípade, že kúpna zmluva nebude kupujúcim v uvedenom termíne podpísaná, toto uznesenie stráca platnosť.
2.	Kupujúci uhradí kúpnu cenu naraz do 30 dní od podpísania kúpnej zmluvy obidvomi zmluvnými stranami.

Menovité hlasovanie podľa čl. 8, ods. 9 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	za
02. Ľudovít Augustín	za
03. Mariana Bakerová	ospravedlnená
04. Michal Belohorec	za
05. Anton Brath	za
06. Miloš Čambál	proti
07. Andrea Čapčeková	proti
08. Marián Dragúň	zdržal sa
09. Ľubica Škorvaneková	za
10. Ľudmila Farkašovská			neprítomná
11. Stanislav Fiala	za
12. Dušan Figel	proti
13. Peter Guttman	za
14. Ľudovít Hanák	za
15. Peter Hrdlička	za
16. Stanislav Janota	za
17. Viera Kimerlingová	za
18. Juraj Kocka 	proti
19. Miloslav Košina	zdržal sa
20. Juraj Kováč	za
21. Juraj Kríž	proti
22. Eugen Lexmann	zdržal sa
23. Mária Lucká	za
24. Zuzana Lukačková	neprítomná
25. Tomáš Mikus					proti
26. Karol Nitranský  	za
27. Michal Novota	za
28. Viera Palková	zdržala sa 
29. Rastislav Pavlík 				za
30. Alexandra Petrisková	zdržala sa
31. Iveta Plšeková	neprítomná
32. Michal Radosa	za
33. Jiří Rusnok		za
34. Mariana Sabadošová				proti
35. Anna Sotníková	ospravedlnená
36. Peter Stach	za
37. Jozef Szabó 					ospravedlnený
38. František Šebej 				ospravedlnený
39. Anton Šmotlák	za
40. Tomáš Weissensteiner	proti

Hlasovanie: prítomných 33, za 20, proti 8, zdržali sa 5.
----------

9.	Návrh opravy komunikačnej terasy Rovniankova ul. č. 12 – 16

Uznesenie č. 261

Miestne zastupiteľstvo mestskej časti Bratislava-Petržalka

b e r i e   n a   v e d o m i e

informáciu o postupe prípravy rekonštrukcie pochôdznej terasy Rovniankova 12 – 16 s tým, že:
1.	bude prehodnotený (znížený) rozsah zariaďovacích prvkov na nevyhnutnú minimálnu mieru
2.	bude preverená cena jednotlivých druhov prác s cieľom jej minimalizácie

u k l a d á

prednostovi miestneho úradu
pripraviť kalkuláciu nákladov a podklady k rekonštrukcii (opravám) terás, ktoré sú v správe mestskej časti a to v častiach vstupné schodiská, rampy, vpuste a iných častiach v havarijnom stave ohrozujúcom zdravie v termíne do 1. zastupiteľstva v r. 2009 a zahrnúť do návrhu rozpočtu na r. 2009 výdavky na rekonštrukciu, prípadne opravy terás.

	Hlasovanie: prítomných 35, za 30, proti 0, zdržali sa 5.
----------

9A. Informácia o obstarávaní zmien a doplnkov územného plánu hlavného mesta SR Bratislavy_____________________________________________________________

Uznesenie č. 262

Miestne zastupiteľstvo mestskej časti Bratislava-Petržalka

b e r i e   n a   v e d o m i e

informáciu starostu o obstarávaní zmien a doplnkov územného plánu hlavného mesta SR Bratislavy

ž i a d a

komisiu územného plánu, výstavby a dopravy
prerokovať uvedený materiál a predložiť stanovisko na zasadnutie miestneho zastupiteľstva.	T: 25.11.2008
Hlasovanie: prítomných 34, za 34, proti 0, zdržal sa 0.
----------

10.	Návrh Dodatku č. 2 „Zásad odmeňovania poslancov miestneho zastupiteľstva, starostu a členov komisií – neposlancov v mestskej časti Bratislava-Petržalka“ – doplnenie Prílohy 1_______________________________________________________

Uznesenie č. 264

Miestne zastupiteľstvo mestskej časti Bratislava-Petržalka v súlade so zákonmi č. 369/1990 Zb. o obecnom zriadení, č. 377/1990 Zb. o hlavnom meste Slovenskej republiky Bratislave v znení neskorších predpisov a v súlade s Organizačným poriadkom samosprávy mestskej časti Bratislava-Petržalka v znení schválených doplnkov č. 1 - 9

s ch v a ľ u j e

Dodatok č. 2 „Zásad odmeňovania poslancov miestneho zastupiteľstva, starostu a členov komisií – neposlancov mestskej časti Bratislava-Petržalka“.

	Hlasovanie: prítomných 27, za 25, proti 0, zdržali sa 2.
----------

11.	Návrh na doplnenie Poriadku odmeňovania zamestnancov Mestskej časti Bratislava-Petržalka – doplnenie druhej časti Príplatky o „Sobáše mimo úradne určenej miestnosti“_____________________________________________________

Uznesenie č. 265

Miestne zastupiteľstvo mestskej časti Bratislava-Petržalka v súlade so zákonmi č. 369/1990 Zb. o obecnom zriadení, č. 377/1990 Zb. o hlavnom meste Slovenskej republiky Bratislave v znení neskorších predpisov a v súlade s Organizačným poriadkom samosprávy mestskej časti Bratislava-Petržalka v znení schválených doplnkov č. 1 – 9

s ch v a ľ u j e

doplnenie Poriadku odmeňovania zamestnancov Mestskej časti Bratislava-Petržalka § 9 v znení:
„Zamestnancovi matriky patrí za každý sobáš v sobotu mimo úradne určenej miestnosti príplatok vo výške 300,- Sk (10 eur)“ a súčasný § 9 sa prečísluje na § 10.
	
Hlasovanie: prítomných 23, za 22, proti 0, zdržal sa 1.
----------

12.	Správa z kontroly vybavovania sťažností a petícií za obdobie od 1. januára 2008 do 30. júna 2008 príslušnými oddeleniami Miestneho úradu mestskej časti Bratislava-Petržalka____________________________________________________

Uznesenie č. 266

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Správu z kontroly vybavovania sťažností a petícií za obdobie od 1. januára 2008 do 
30. júna 2008 príslušnými oddeleniami Miestneho úradu mestskej časti Bratislava-Petržalka.
	
Hlasovanie: prítomných 25, za 25, proti 0, zdržal sa 0.
----------

13.	Správa z mimoriadnej kontroly evidencie a používania finančných prostriedkov osobitného príjemcu na oddelení sociálnych vecí Miestneho úradu mestskej časti Bratislava-Petržalka____________________________________________________ 

Uznesenie č. 267

Miestne zastupiteľstvo mestskej časti Bratislava-Petržalka

b e r i e   n a   v e d o m i e

Správu z mimoriadnej kontroly evidencie a používania finančných prostriedkov osobitného príjemcu na oddelení sociálnych vecí Miestneho úradu mestskej časti Bratislava-Petržalka.
	
Hlasovanie: prítomných 30, za 16, proti 0, zdržali sa 14.
----------

14.	Návrh na schválenie mimoriadnej odmeny pre poslanca Ing. Ľudovíta Augustína, predsedu komisie územného plánu, výstavby a dopravy_______________________

Uznesenie č. 268

Miestne zastupiteľstvo mestskej časti Bratislava-Petržalka

s ch v a ľ u j e

podľa čl. VIII, ods. 2, písm. d/ Zásad odmeňovania starostu, poslancov a členov komisií mimoriadnu odmenu pre poslanca Ľudovíta Augustína, predsedu komisie územného plánu, výstavby a dopravy Miestneho zastupiteľstva mestskej časti Bratislava-Petržalka vo výške 5 000,- Sk.
	
Hlasovanie: prítomných 30, za 30, proti 0, zdržal sa 1.
----------
15.	Rôzne
A.	Informovanie poslancov o rokovaniach komisií miestneho zastupiteľstva

Uznesenie č. 269

Miestne zastupiteľstvo mestskej časti Bratislava-Petržalka

s ch v a ľ u j e

návrh poslanca Radosu, v ktorom zaväzuje predsedov komisií miestneho zastupiteľstva zasielať zápisnice z rokovania komisií miestneho zastupiteľstva predsedom poslaneckých klubov a všetkým nezaradeným poslancom v poslaneckých kluboch.

	Hlasovanie: prítomných 37, za 37, proti 0, zdržal sa 0.
----------
B.	Návrh na znovuosadenie sochy Oľgy Trebitschovej od autora A. Rigeleho v mestskej časti Bratislava-Petržalka______________________________________

Uznesenie č. 270

Miestne zastupiteľstvo mestskej časti Bratislava-Petržalka

ž i a d a

prednostu miestneho úradu, 
aby sa obrátil na magistrát hlavného mesta, Paming, prípadne iné orgány, vo veci sochy Oľgy Trebitschovej od autora A. Rigeleho za účelom navrátenia sochy do mestskej časti Petržalka. O umiestnení sochy rozhodne Miestne zastupiteľstvo mestskej časti Bratislava-Petržalka.
	
Hlasovanie: prítomných 37, za 37, proti 0, zdržal sa 0.
----------

Milan Ftáčnik
starosta